laion/Wikipedia-Exotic huggingface dataset:
פושקאר סינג דהמי

פושקאר סינג דהמי (בהינדי: पुष्कर सिंह धामी; נולד ב-16 בספטמבר 1975) הוא פוליטיקאי הודי המכהן כראש השרים של אוטראקהאנד מטעם מפלגת העם ההודית מיוני 2021. הוא ראש השרים היחיד של המדינה שהושבע לכהונה שנייה מאז הקמתה בנובמבר 2000. פושקאר סינג דהמי נולד ב-16 בספטמבר 1975בפיטהוגראה (אנ') שבאטור פרדש (היום באוטראקהאנד). הוא בעל תואר מתקדם בנוהל מאשבי אנוש ותואר ראשון במשפטים. הוא התנדב בראשטריה סוויאמסווק סאנג והיה חבר באקאלי בהרטיה וידרטהי פרישד (אנ') במשך עשור. דהמי עמד בראש בהרטיה ג'נטה יווה מורכה (אנ'), הזרוע הסטונדיטאלית של מפלגת העם ההודית, באוטראקאהנד מ-2002 עד 2008. מ-2001 עד 2002 כיהן כקצין למשימות מיוחדות במשרד ראש השרים של אוטראקהנאד. ב-2012 נבחר דהמי לראשונה כחבר באספה המחוקקת של אוטראקהאנד, כשהוא נבחר בשנית ב-2017. במרץ 2021 הושבע טירטה סינג ראווט (אנ') לראש השרים של אוטראקהאנד. ראווט היה חבר בלוק סבהה בעת מינויו, ועל פי החוק ניתן לו ארכה בת שישה חודשים להיבחר לאספה המחוקקת של אוטראקהאנד, דבר שהקנה לו עד ספטמבר להיבחר לאספה. ביולי 2021, לאחר שוועדת הבחירות של הודו הודיעה כי לא תקיים בחירות ביניים בעקבות התפרצות נגיף הקורונה בהודו, התפטר ראווט. מפלגת העם ההודית בחרה בדהמי להחליף אותו כראש השרים, כשהוא מושבע לתפקיד ב-4 ביולי. בבחירות שהתקיימו בפברואר 2022 ניצחה מפלגת העם, למרות שדהמי עצמו הפסיד את מושבו באספה, והוא מונה מחדש לראש השרים, כלשאחר מכן הוא שב ונבחר לאספה ממחוז אחר ביוני. דהמי נשוי, ולו שני ילדים. מדיה וקבצים בנושא פושקאר סינג דהמי בוויקישיתוף אתר האינטרנט הרשמי של פושקאר סינג דהמי פושקאר סינג דהמי, ברשת החברתית פייסבוק פושקאר סינג דהמי, ברשת החברתית אקס (טוויטר) פושקאר סינג דהמי, ברשת החברתית אינסטגרם Shri Pushkar Singh Dhami, האספה המחוקקת של אוטראקהאנד Rajesh Chhabra, Uttarakhand gets new chief minister: Who is BJP's Pushkar Singh Dhami, India Today, ‏3 ביולי 2021 Himanshu Mishra, BJP MLA Pushkar Singh Dhami to take oath as 11th chief minister of Uttarakhand tomorrow, India Today, ‏3 ביולי 2021 Dilip Singh Rathod, Tirath Singh Rawat resigns as Uttarakhand CM, BJP MLAs' meet today in Dehradun at 3pm, India Today, ‏2 ביולי 2021 Dilip Singh Rathod, At 45, BJP MLA Pushkar Singh Dhami becomes youngest Uttarakhand CM, India Today, ‏4 ביולי 2021 Prabhash K Dutta, Pushkar Dhami not the first to become CM despite losing election, India Today, ‏21 במרץ 2022 Pushkar Singh Dhami wins Champawat bypoll with record margin, India Today, ‏3 ביוני 2022
בוטיפרה

בוטיפרה (בספרדית: Butifarra; בצרפתית: Boutifarre) הוא סוג של נקניק ואחת המנות החשובות ביותר של המטבח הקטלאני. בוטיפרה מבוסס על מתכונים עתיקים, או על הנקניק הרומאי בוטולו או הלוקאניקה, והוא עשוי מבשר חזיר נא ותבלינים, עם גרסאות כיום באיטליה ובאזורי השפה הפורטוגזית בפורטוגל ובברזיל. בקולומביה, בוטיפארה סולדניאס הם מסורת פופולרית בסולדד, אטלנטיקו . כמה מהסוגים המייצגים ביותר הם: בוטיפרה גולמית, בוטיפרה ורמלה, בוטיפרה רוג'ה, בוטיפרה קרודה, בוטיפרה קרואה או רוגט. בוטיפרה זה בדרך כלל צלוי או על האש. בוטיפרה שחורה, בוטיפרה נגרה או נגרט, המכילה דם חזיר מבושל בתערובת. Botifarra catalana, בוטיפרה גדולה הדומה לשינקין מבושל; הוא עשוי להכיל כמהין. Botifarra d'ou או Butifarra de huevo (מילולית "בוטיפארה עם ביצה"), המכילה ביצה בתערובת, אופיינית לאכילה ב"יום חמישי השמן". בוטיפרה לבנה, בוטיפרה בלנקה. המרכיב העיקרי שלו הוא בשר רזה (קרנה מגרה). הוא אינו מכיל דם בתערובת שלו. Boutifarra de arroz (מילולית "בוטיפארה של אורז"), מכיל אורז מבושל יחד עם בשר ותבלינים. אוביספו (שפירושו "בישוף") ושור, כמו גם bisbot negre ו-bul negre, הם זני בוטיפארה שחורה הן גרסאות של פודינג שחור. בדרך כלל בוטיפרה לבנה ובוטיפרה שחורה אין צורך לבשל, אך לעיתים מבשלים אותם כמרכיב של אסקולדה, מאכל מסורתי המוכן על ידי הרתחת ירקות ובשר. כמו גם בדרך הקטלונית של בישול פול . בוטיפרה בגריל מוגש עם שעועית לבנה (botifarra amb mongetes) הוא מאכל קטלאני טיפוסי. באמריקה הדרומית בוטיפרה עשוי מסוגים רבים של נקניקים שידועים בשם בוטיפרה. בחוף קולומביה, בוטיפרה היא גרסה מיובשת, קצרה יותר, כמעט עגולה של הנקניקייה הנאכלת עם בולו של יוקה ומיץ ליים. בארגנטינה ובאורוגוואי, בוטיפרה היא נקניקיה שומנית, רכה ולבנבנה, הרבה יותר כמו פאטה מארז, rioplatense butifarra עשוי עם שומן חזיר טחון דק ובשר שמכוסה במעטפת נקניק רך ומבושלת. בפרגוואי, בוטיפרה הוא צ'וריסו שומני טחון דק שמכינים בדרך כלל באסאדו. בוטיפרה פופולרי באל סלוודור, ידוע גם בבוליביה ובמקסיקו. בטבסקו, מקסיקו, la butifarra היא נקניקייה קצרה הפופולרית מאוד בקרב רוכלי רחוב, העשויה מבשר בקר טחון וחזיר מעורב מתובל, מטוגנת בשמן עמוק ומוגשת בדרך כלל עם ערימה של טורטיות חצויות מכל צד. רשימת נקניקיות מדיה וקבצים בנושא בוטיפרה בוויקישיתוף La butifarra con sabor soledeño (אורכב 09.12.2011 בארכיון Wayback Machine) "Butifarra | Portal Tabasco".
הקניון (סופיה)

הקניון (באנגלית: The Mall) - קומפלקס הכולל מרכז קניות ומשרדים הממוקם בעיר סופיה שבבולגריה. המרכז נפתח באפריל 2010, ממוקם בסמוך למרכז העסקים והמטה הראשי של חברת Vivacom. חנויות הקניון מופעלות על ידי מותגים הגדולים בעולם וביניהן ניתן למצוא: רשתות אופנה מקומיות ובינלאומיות, מסעדות ובתי קפה, אולם קולנוע ומרכז בידור משפחתי. עד שנת 2013, היה הקניון לגדול ביותר באזור חבל הבלקן. מגדל הקניון בן שש קומות והוא משתרע על שטח של 667,000 מ"ר, מתוכם כ-62,000 מ"ר שייכים למרכז הקניות והבידור: 240 בתי עסק. מרכול של חברה הקמעונאית הצרפתית, קרפור - 9,000 מ"ר 8,000 מ"ר - שטחים משותפים. מרכז בידור משפחתי IMAX. 2,800 מקומות חנייה הכניסה אל מרכז הקניות רחבת הקניון חנויות הקניון אתר האינטרנט הרשמי של הקניון מדיה וקבצים בנושא הקניון בוויקישיתוף קניון סופיה
בראד שרווד

בראדלי "בראד" שרווד (באנגלית: Bradley "Brad" Sherwood; נולד ב־24 בנובמבר 1964) הוא קומיקאי, זמר שחקן, כותב ומנחה תוכניות אירוח אמריקאי. עבודת המשחק הראשונה שלו הייתה בהופעה של "דמות חוזרת" בפרקליטי אל איי בתור נד בארון, כשהוא הופיע בשישה פרקים מ־1991 ועד 1992. שרווד פנה לתחום האלתור, לאחר שעודדו אותו להשתתף בשיעור קומדיה בלוס אנג'לס, והוא הצטרף לצוות השחקנים של סדרת המערכונים - קומית המפורסמת The Newz ב-1994. ב-1992, שרווד הופיע בשני פרקים של העונה הרביעית של תוכנית האלתורים הקומית בריטית של מי השורה הזאת בכלל? (בריטניה) והוא היה השחקן היחיד מהאודישנים בלוס אנג'לס שהצליח להגיע לצוות של השחקנים. בשנת 1997 הוא חזר לתוכנית, והפך לשחקן קבוע למשך 2 העונות האחרונות. לאחר מכן הוא הצטרף לגרסה האמריקאית של התכנית (של מי השורה הזאת בכלל?) שהחלה לאחר סיום הגרסה הבריטית כאשר הגרסה האמריקאית שודרה במקור ברשת השידור האמריקאית ABC. הגרסה האמריקאית הונחתה בידי הקומיקאי דרו קארי. מאוחר יותר שרווד ביצע הופעות אורח ב3 פרקים בסדרה בקומדיית מצבים של דרו קארי המופע של דרו קארי. הוא גם המפיק ואחד המשתתפים בתוכנית האלתורים "Drew Carey's Green Screen Show" משנת 2005, והיה שחקן בתוכנית האלתורים "Drew Carey's Improv-A-Ganza" משנת 2011. בשנת 2013, רשת השידור האמריקאית The CW חידשה ו"הקימה לתחייה" את "של מי השורה הזאת בכלל?" שבה שרווד ביצע מספר הופעות מזדמנות. שרווד הנחה את השעשועון "The Dating Game" מ־1996 עד 1997, ואת השעשועון "The Big Moment" בשנת 1999, וביצע מספר הופעות אורח בתוכנית "Talk Soup". הוא גם היה פאנליסט קבוע בתוכניות "To Tell the Truth", "Jury Duty" והשעשועון תשע בריבוע. הוא מופיע בקביעות במספר תוכניות ב־VH1, כולל "I Love The 70s", "I Love the '80s", "I Love the '90s", "100 One-Hit Wonders of The 80s", "100 Greatest Rock Ballads, "I Love Toys", ו-"I Love Toys". הוא היה אורח בלארי קינג לייב והיה פאנליסט קבוע בתוכנית "Chelsea Lately". עבודות אחרות בשנת 2003, שרווד חבר לחברו משל מי השורה הזאת בכלל? קולין מוקרי למופע אלתור משותף של שניהם בשם An Evening With Colin Mochrie and" "Brad Sherwood. ב-28 במרץ 2007, שרווד ומוקרי הופיעו בארוחת הערב של אגודת כתבי הרדיו והטלוויזיה של הקונגרס בוושינגטון הבירה. בשנים 2010–2011 היה שרווד אחד מסבב קבוצת הקריינים בשעשועון האמריקאי "The Price Is Right", לפני שג'ורג' גריי נבחר להיות הקריין הקבוע בתוכנית. מדיה וקבצים בנושא בראד שרווד בוויקישיתוף בראד שרווד, ברשת החברתית אקס (טוויטר) בראד שרווד, במסד הנתונים הקולנועיים IMDb (באנגלית) בראד שרווד, במסד הנתונים הקולנועיים KinoPoisk (ברוסית) בראד שרווד, באתר MusicBrainz (באנגלית) https://www.fredericknewspost.com/news/arts_and_entertainment/theater/whose-line-star-brad-sherwood-the-most-famous-non-famous/article_85db153f-fc1c-577c-b691-7618fee66bf2.html https://www.rosscarey.com/2011/08/17/episode-42-featuring-brad-sherwood/ https://www.imdb.com/name/nm0792798/ Schwartz, David (1999). "The Encyclopedia of TV Game Shows", p. 279. Checkmark Books, New York. Brad Sherwood and Jeff Davis Guest Announce “The Price is Right” | BuzzerBlog, web.archive.org, ‏2010-08-05
לואיס מרין

לואיס אנטוניו מרין מורייו (בספרדית: Luis Antonio Marín Murillo; נולד ב-10 באוגוסט 1974) הוא כדורגלן עבר קוסטה ריקאי ומאמן כדורגל בהווה. מארין שיחק בעמדת הבלם, והיה קפטן נבחרת קוסטה ריקה. ושיחק במדי הנבחרת במונדיאל 2002 וכן במונדיאל 2006, והוא סגן מלך ההופעות של נבחרת קוסטה ריקה עם 130 הופעות. מרין הוא הכדורגלן הראשון ממרכז אמריקה שרשם מעל 100 הופעות בינלאומיות. שיחק שלוש שנים בליגת העל הישראלית, בקבוצת מכבי נתניה. את קריירת המשחק שלו החל מרין בגיל 12 במועדון אלחואלנסה שבעיר הולדתו, אלחואלה. בעונת 1992/1993 עבר לשחק בבוגרים במועדון כרמליטה ובעונה לאחר מכן חזר לאלחואלנסה בו שיחק עד שנת 1998, אז עבר לגואטמלה לקבוצת אוניברסידד דה סן קרלוס, בה שיחק עונה אחת, ולאחר מכן עבר לאורוגוואי לקבוצת ריבר פלייט, בה שיחק גם כן עונה אחת. בשנת 2000 חזר לאלחואלנסטה, בה שיחק שש שנים נוספות. בשנת 2006, לאחר הופעתו המוצלחת במונדיאל 2006 שנערך בגרמניה, הוחתם בקבוצת מכבי נתניה כחלק ממסע הרכש של דניאל יאמר. כבר בעונתו הראשונה במדי נתניה הציג מרין יכולת גבוהה והוכתר כשחקן הזר הטוב ביותר של עונת 2006/2007[דרוש מקור], בניגוד להערכות הראשוניות בשל גילו המתקדם ואיטיותו היחסית, והנהיג את הגנתה של מכבי נתניה בצורה טובה ובסופה של העונה הייתה נתניה במקום השני במספר הספיגות הנמוך ביותר (אחרי בית"ר ירושלים האלופה בהפרש של שער אחד), דבר שהושג בעיקר בזכות יכולתו של מרין. מרין הפך במהרה לאהוב הקהל של מכבי נתניה ואוהדי הקבוצה כתבו עליו שירים רבים וכינו אותו "סופרמן". לאחר שלוש עונות מוצלחות מאוד במדי מכבי נתניה, חזר מרין למולדתו והצטרף לאלחואלנסה, קבוצתו הקודמת. בשנת 2011, סיים מרין את הקריירה שלו כשחקן ופרש, ומונה לעוזר מאמן נבחרת קוסטה ריקה. בתפקידו כעוזר היה שותף להצלחתה הגדולה של נבחרתו במונדיאל 2014 בו הם הגיעו עד לרבע הגמר. נבחרת קוסטה ריקה גביע UNCAF לאומות: נבחרות ממרכז אמריקה (3) - 1997, 1999, 2003 אלחואלנסה אליפות קוסטה ריקה (6) - 1995/1996, 1996/1997, 2000/2001, 2001/2002, 2002/2003, 2004/2005 גביע CONCACAF לאלופות (קבוצות מצפון ומרכז אמריקה): (1) - 2004 גביע UNCAF למועדונים (קבוצות ממרכז אמריקה): (3) - 1996, 2002, 2005 מכבי נתניה השחקן הזר הטוב ביותר בישראל (1) - 2006/2007 מדיה וקבצים בנושא לואיס מרין בוויקישיתוף לואיס מרין, באתר Transfermarkt לואיס מרין, באתר Soccerway לואיס מרין, באתר National Football Teams לואיס מרין, באתר FootballDatabase.eu פרופיל המאמן, באתר Transfermarkt
בארי (כלי רכב)

בארי הוא רכב שטח ממוגן המבוסס על ה-Flyer 72 (אנ') של ג'נרל דיינמיקס. הרכב נכנס לשירות בצה"ל בסוף 2023, במהלך מלחמת חרבות ברזל ונקרא על שם קיבוץ בארי. ה"בארי" שוקל כ-5 טונות, מגיע למהירות מרבית של 130 קמ"ש וניתן להתאימו למשימות שונות. ב"בארי" הנהג יושב באמצע ומשני צידו יושבים חיילים עם מקלעים, ועל גג הרכב יש אפשרות להתקנת מקלע כבד ממוגן. ניתן לשלוט בכל גלגל לחוד כדי להשיג עבירות שטח מקסימלית. מדיה וקבצים בנושא בארי בוויקישיתוף ברגע שהתנענו את ה'בארי', הבנו למה הוא לא ג'יפ רגיל. צפו, באתר צה"ל, 21 בינואר 2024 ג'יפ בארי‏, סרטון בערוץ IDFONLINE, יולי 2024 ערך זה הוא קצרמר בנושא אמצעי לחימה ובנושא צה"ל. אתם מוזמנים לתרום לוויקיפדיה ולהרחיב אותו.
יום הולדת לאיתמר

יום הולדת לאיתמר הוא משחק הרפתקה ממוחשב מסוג "הצבע והקלק" שפותח על ידי חברת קומפדיה ויצא לאור בשנת 1996. המשחק הוא המשחק השלישי בסדרת משחקי איתמר, שדמותו מבוססת על דמותו של איתמר מאת הסופר דויד גרוסמן. במשחק זה, בשונה משני קודמיו, אין עלילה אלא אוסף משחקי פעילות והעשרה המיועד לילדים בגילאי 4–8. משחק זה יצא בשלל שפות ובגרסת הבסיס בארץ הוא יצא בעברית ובאנגלית. במשחק ישנם מספר פעילויות ומשחקים שמעשירות את הידע ומפתחות את החשיבה והיצירתיות: נרות ועוגה- המטרה היא להדליק כמה שיוצר נרות מול היריב שתפקידו לכבות את הנרות, הנרות מונחות על משבצות בתוך עוגה ומי ששממלא את הרוב מנצח. כדורי גלידה- מטרת המשחק היא לכוון כדורי גלידה על קוביות קרח צבעוניות על מנס להמיס אותם, כדי לעשות זאת לתת לכדורים באותו הצבע לנחות על הקוביות ולמנוע מכדורי גליד בצבעים אחרים ליפול, המשחק לוקח השרא באופן רופף מהמשחק Space Invaders. תולעת החלומות- המשחקון מורכב ממספר משחקים שונים המעשירים את הידע במספרים ובאותיות. משחק המטקות- משחקון זה מאתגר את המהירות וזריזות של השחקן, עליו לעקוב אחרי מעופו של הכדור ולהקליק על השחקן שאליו הכדור מתקרב על מנת שהוא ימסור אותו לשחקן אחר, במשחקון זה משתתפים קמעות רבים ממשחקי קומפדיה הכוללים את משפחת האריות מהמשחק איתמר מטייל על הקירות, וכן את השד הכחול מהמשחק איתמר צייד החלומות. סדנת היצירה- כלי ליצירת וצביעת ציורים ודמויות ממשחקי איתמר. פאזלים- במשחקון זה נופלים חלקי פאזלים מלמעלה ועל השחקן להפילם על מנת שינחתו בדיוק במקומם, הפאזלין מרכיבים דמויות מעולמו של איתמר. למשחק יצאו מספר גרסאות הותאמות במהלך השנים, על מנת להתאימו למערכות ההפעלה השונות, בביקורת באתר Vgames ציין לשבח את המשחק והעניק למשחק הציון 79, ביקורת דומה נכתבה גם באתר ynet. משחקים קומפדיה- יום הולדת לאיתמר השיר המלא, נבדק ב-2024-01-21 Timmy's Birthday Party - It's my birthday -Full Song, נבדק ב-2024-01-21 משחקים קומפדיה-יום הולדת לאיתמר-אין חגיגה בלי עוגה, נבדק ב-2024-01-21 משחקים קומפדיה-יום הולדת לאיתמר-כדורי גלידה, נבדק ב-2024-01-21 משחקים קומפדיה-יום הולדת לאיתמר-תולעת החלומות, נבדק ב-2024-01-21 משחקים קומפדיה-יום הולדת לאיתמר-טניס, נבדק ב-2024-01-21 משחקים קומפדיה-יום הולדת לאיתמר-קופסת הצבעים, נבדק ב-2024-01-21 משחקים קומפדיה-יום הולדת לאיתמר-פאזלים #2, נבדק ב-2024-01-21 יום הולדת לאיתמר, באתר Vgames.co.il, ‏2007-11-20 חוגגים עם איתמר, באתר ynet, 24 בפברואר 2003
אבינועם פינקלמן

אבינועם (פינקי) פינקלמן הוא מנכ"ל ואיש ציבור ישראלי. כיהן בתפקידים רבים, בהם מנכ"ל חברת דלק אחזקות, קונסול כלכלי ביוסטון, יו"ר "דלק" ארצות הברית וראש המועצה האזורית חבל אילות. נולד ב-1938 בשכונת שפירא בתל אביב לצבי ורחל (גיניה). זמן קצר לאחר לידתו עברה המשפחה לחולון. למד במחזור הראשון של הכפר הירוק. בהמשך למד משפטים. בשנת 1951 היה ממקימי קיבוץ יטבתה, ושימש כמזכיר המשק והיה ממקימי מחלבות יטבתה. בפברואר 1959, בעת שנסע במשאית בכביש הערבה, היה לאדם האחרון שראה ברדלס בטבע בישראל. עם הקמת המועצה אזורית חבל אילות ב-1964 נבחר כיו"ר המועצה, שכללה באותה העת את הקיבוצים יטבתה, אילות וגרופית בלבד, אך הייתה מהגדולות בישראל בשטח השיפוט שלה. בתפקיד זה כיהן עד אוקטובר 1970. הוא יזם הקמת מרכז אזורי ליד יטבתה, פיתוח תיירותי בפארק תמנע ומיזמי תיירות נוספים. לאחר מכן עמד בראש רשות הניקוז האזורית והיה רכז המשק ביטבתה. בהמשך, עזב את הקיבוץ ועבר לתל אביב. ב-1972 נבחר כחבר דירקטוריון בנק החקלאות לישראל, נציג איחוד הקיבוצים במרכז "ברית התנועה הקיבוצית", וכיהן גם כראש האגף הכלכלי בתק"ם וכחבר בית דין העליון של מפלגת העבודה. ב-1978 נתמנה לקונסול כלכלי ביוסטון, ושנה לאחר מכן עבר לניו יורק ושימש כמנהל רשות ההשקעות של ישראל בצפון אמריקה עד אפריל 1982. עם שובו לישראל, התמנה על ידי אברהם אגמון מנכ"ל "דלק" למנכ"ל חברת האחזקות דלק השקעות. הוא הרחיב את פעילות החברה והכניס אותה לענפי שוק נוספים כמו שוק הקמעונאות, הרכב, התפלת מים ועוד, הביא את החברה להצלחות גם בחו"ל ובראשית שנות ה-2000 הוביל אותה למציאת גז טבעי במסגרת שותפות ים תטיס. ב-1998 השתלט יצחק תשובה על חברת דלק. פינקלמן מונה ליו"ר דירקטוריון קבוצת דלק. ב-2003 פרש לגמלאות והחל לכהן כיו"ר "דלק" ארצות הברית למשך כשנה וחצי. כמו כן כיהן כיו"ר חברת י.ת אמריקה-ישראל, החברה-האם של כל עסקי הנדל"ן של תשובה בארצות-הברית ובקנדה. ב-2010 מינה גיל אגמון (בנו של אברהם אגמון) את פינקלמן ליו"ר דלק רכב, עד פרישתו בסיום שנת 2021. כיום מנהל את חברת "פינקלמן א. שירותי ניהול בע"מ". בתחילת שנת 1999 נחקר ברשות ניירות ערך בחשד שהסתיר מהמשקיעים את המגעים לקבלת הזיכיון ליבוא מכוניות פורד בישראל. פינקלמן נעצר ושוחרר בערבות של חצי מיליון שקלים, נדרש להפקיד את דרכונו ברשות, ונאסר עליו לשוחח בטלפון עם תשובה, שלא בנוכחות אדם נוסף. נגד פינקלמן הוגש כתב אישום. ב-2004 זוכה ממרבית סעיפי האישום, והורשע בסעיף טכני של מסירת פרטים בלתי מדויקים בדו"ח, ונידון לקנס של 30,000 שקלים. דוד חיון, ‏"תשובה אגרסיבי. הרקנאטים היו שמרנים", באתר גלובס, 5 באוקטובר 2004 שי שלו, ‏"דלק של היום היא חברה יעילה, רזה ושרירית", באתר גלובס, 12 באוגוסט 1999 משפחת קון KOHN בלזנשטיין BLASENSTEIN בזנר BEZNER ופינקלמן צבי FINKELMAN ZVI הגדת הכפר הירוק, עמ' 40 יונה שמשי, איים ירוקים בערבה, למרחב, 9 בנובמבר 1962 אלון טל, הסביבה בישראל, תל אביב 2006, עמ' 233 הוקמה המועצה האזורית הגדולה ביותר בארץ, הארץ, 5 ביוני 1964 מ. ברוך, במועצת אילות ראש מועצה חדש, מעריב, 18 באוקטובר 1970 יוקם מרכז אזורי ליד יוטבתה, למרחב, 17 ביוני 1970 הוקמה רשות ניקוז משותפת לעיריית אילת וחבל אילות, על המשמר, 22 באפריל 1969 שר האוצר: מצפים ששנת תשל"ב תהיה טובה לחקלאות, מעריב, 3 ביולי 1972 אסף ברטפלד מונה למנכ"ל דלק; גבי לסט - ליו"ר, באתר ynet, 4 בספטמבר 2003 אבינועם פינקלמן חוזר לדלק: מונה ליו"ר דלק רכב, באתר כלכליסט, 29 באוקטובר 2010 דיווח על סיום כהונתו באתר "מיה" פינקלמן את שירותי ניהול בע"מ, באתר "דאטהצ'ק" ליטל דוברוביצקי, עונש קל בפרשת דלק: קנס לחברה ולמנכ"ל לשעבר, באתר ynet, 12 בספטמבר 2004
שירות הגנת המדינה (פולין)

שירות הגנת המדינה (בפולנית: Służba Ochrony Państwa) הוא גוף לאומי לאבטחת אישים של ממשלת פולין, האמון על אבטחת ראשי המדינה ושרי ממשלת פולין. השירות הוקם בעקבות חקיקת חוק שירות הגנת המדינה בדצמבר 2017, ונוסד חודש לאחר מכן בינואר 2018. שירות הגנת המדינה אחראי על אבטחת ראשי המדינה, שרים בכירים, ובעלי תפקידים לשעבר ביניהם: נשיא פולין ראש ממשלת פולין סגן ראש ממשלת פולין יושב ראש הסנאט הפולני יושב ראש הסיים הפולני שר החוץ שר ההגנה הלאומי שר הפנים נשיאים לשעבר ראשי ממשלה לשעבר משלחות של המדינה הפולנית בחו"ל. ראשי מדינות זרות, נציגים ומשלחות דיפלומטיות המבקרים בפולין. בין התפקידים הנוספים של שירות הגנת המדינה הוא אבטחת מתקני ממשל ביניהם: ארמון הנשיאות הקאנצלריה מאבטח שירות הגנת המדינה שומר על בניין הקנצלריה של ראש ממשלת פולין מאבטח SOP שומר על ארמון הנשיאות בורשה צלפים של שירות הגנת המדינה מדים של מאבטחי שירות הגנת המדינה שיירת ראש ממשלת פולין נשיא פולין אנדז'יי דודה מאובטח על ידי מאבטחי שירות הגנת המדינה ראש ממשלת פולין מטאוש מורבייצקי מאובטח על ידי מאבטחי שירות הגנת המדינה אתר האינטרנט הרשמי של שירות הגנת המדינה Służba Ochrony Państwa, Przeznaczenie i zadania, Służba Ochrony Państwa (בפולנית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "שירות הגנת המדינה (פולין)".
ניקו אנטוניץ'

ניקו אנטוניץ' (בגרמנית: Nico Antonitsch; נולד ב-30 בספטמבר 1991 בווינה שבאוסטריה) הוא כדורגלן אוסטרי המשחק בעמדת הבלם. אנטוניץ' גדל במחלקות הנוער של ASV הוהנאו, SV גרסטן ו-AKA לינץ. קבוצתו המקצוענית הראשונה הייתה אוניון סנקט פלוריאן מהליגה האוסטרית השלישית, במדיה ערך 57 הופעות ליגה והבקיע חמישה שערים. בחודש יולי 2012 חתם בקפפנברג מהליגה האוסטרית השנייה. הוא ערך שש הופעות ליגה במדי המועדון. בחודש יולי 2013 חתם בהורן, גם היא מהליגה האוסטרית השנייה. הוא שיחק במועדון במשך שתי עונות, בהן ערך 65 הופעות ליגה והבקיע חמישה שערים. ב-26 ביוני 2015 חתם אנטוניץ' על חוזה לשנה אחת בריד מהבונדסליגה האוסטרית. הוא ערך 19 הופעות ליגה במדי המועדון, בהן הבקיע שער אחד. בחודש יולי 2017 חתם בג'וניורס פאשינג מהליגהה האוסטרית השלישית, במדיה ערך שבע הופעות ליגה. ב-31 באוגוסט 2017 חתם אנטוניץ' בפ.ס.וו. צוויקאו הליגה הגרמנית השלישית. הוא שיחק במועדון במשך שתי עונות, בהן ערך 62 הופעות ליגה והבקיע ששה שערים. ב-29 באוגוסט 2019 חתם אנטוניץ' על חוזה לשנתיים באינגולשטאדט 04 מהליגה הגרמנית השלישית. בתום עונת 2020/2021 העפיל עם המועדון לבונדסליגה השנייה, אולם בתום עונה אחת נשר עם המועדון בחזרה לליגה הגרמנית השלישית. ב-5 בינואר 2023 חתם על חוזה לשנה וחצי באלוורסברג מהליגה הגרמנית השלישית. בתום עונת 2022/2023 העפיל עם המועדון לבונדסליגה השנייה.בינואר 2024 חתם בהפועל פתח תקווה. מדיה וקבצים בנושא ניקו אנטוניץ' בוויקישיתוף ניקו אנטוניץ', באתר Transfermarkt ניקו אנטוניץ', באתר Soccerway ניקו אנטוניץ', באתר WorldFootball.net ניקו אנטוניץ', באתר FootballDatabase.eu Antonitsch von Horn nach Ried באתר derstandard, ‏ 26 ביוני 2015 (בגרמנית) SV Ried verpflichtet Nico Antonitsch באתר meinbezirk, ‏ 29 ביוני 2015 (בגרמנית) ANTONITSCH HATTE ANGEBOTE AUS DEM AUSLAND, ENTSCHIED SICH ABER FÜR ZWICKAU באתר tag24, ‏ 6 בספטמבר 2017 (בגרמנית) Nico Antonitsch verteidigt künftig auf der Schanz באתר הרשמי של אינגולשטאדט 04, 29 באוגוסט 2019 (בגרמנית) Verteidiger Nico Antonitsch wechselt nach Elversberg באתר הרשמי של אלוורסברג, 5 בינואר 2023 (בגרמנית)
שפת הסימנים האמריקאית

שפת הסימנים האמריקאית (באנגלית: American Sign Language‏ (ASL)) היא שפה טבעית המשמשת כשפת הסימנים השלטת של קהילות החירשים בארצות הברית ובמרבית קנדה. השפה היא שפה חזותית שלמה ומאורגנת, שמתבטאת על ידי שימוש במחוות ידניות ולא ידניות כאחד. מלבד צפון אמריקה, ניבים של שפת הסימנים האמריקאית ושפות קריאוליות המבוססות עליה נמצאים בשימוש במדינות רבות ברחבי העולם, כולל רוב מערב אפריקה וחלקים מדרום-מזרח אסיה. השפה גם נלמדת באופן נרחב כשפה שנייה, המשמשת כלינגואה פרנקה. שפת הסימנים האמריקאית קשורה באופן הדוק ביותר לשפת הסימנים הצרפתית (LSF), והוצע לראות בה שפה קריאולית של שפת הסימנים הצרפתית, אך היא מציגה מאפיינים לא אופייניים לשפות קריאוליות, כגון מורפולוגיה אגלוטינטיבית (אנ'). מקורה של שפת הסימנים האמריקאית בתחילת המאה ה-19 בבית הספר האמריקאי לחירשים (ASD) בהרטפורד שבקונטיקט. מאז, השפה מופצת באופן נרחב על ידי בתי ספר לחירשים וארגוני קהילה של חירשים. למרות השימוש הרב בה, אין מידע מדויק באשר למספר דובריה, ואומדנים שונים נעים בין 250,000 ל-500,000 דוברים, כולל מספר ילדים של מבוגרים חירשים ואנשים שומעים אחרים. לסימני שפת הסימנים האמריקאית יש מספר מרכיבים פונמיים, כגון תנועה של הפנים, הגו והידיים. השפה אינה סוג של פנטומימה, למרות שהאייקוניות משחקת תפקיד גדול יותר בה מאשר בשפות המדוברות. מילים השאולות מאנגלית מושאלות לרוב באמצעות איות אצבעות, למרות שדקדוקה אינו קשור לזה של אנגלית. בלשנים רבים מאמינים כי השפה היא שפת נושא-פועל-מושא. עם זאת, ישנן מספר דרכים חלופיות לסידור המילים בשפה. מדיה וקבצים בנושא שפת הסימנים האמריקאית בוויקישיתוף שפת הסימנים האמריקאית, באתר אנציקלופדיה בריטניקה (באנגלית) "American Sign Language". NIDCD (באנגלית). 2015-08-18. ארכיון מ-2016-11-15. נבדק ב-2021-03-08.
הגר שיזף

הגר שיזף (נולדה ב-5 ביולי 1990, י"ב בתמוז ה'תש"ן) היא עיתונאית ישראלית, כתבת הארץ לענייני השטחים. נולדה ב-1990 לדורית ולצור שיזף. את עבודתה העיתונאית התחילה כעורכת וידאו בעיתון הארץ באנגלית, ולאחר כשנתיים וחצי, בספטמבר 2019, מונתה לכתבת השטחים של העיתון. בנוסף פרסמה מספר תחקירים בדה-מרקר. בין פרסומיה הבולטים: תחקיר על יצוא כלי לוחמת סייבר מישראל, תחקיר על רכישת קרקעות בשטחים באמצעות קק"ל, ותחקיר על המיליארדר דן גרטלר. בינואר 2024 זכתה בפרס המכון הישראלי לעיתונות על "כיסוי עתיר גילויים של פגיעות שיטתיות של "נערי גבעות" בפלסטינים בשטחים, שהובילו לחקירות משטרה ומצ"ח". מאמרי הגר שיזף, באתר "הארץ" הגר שיזף, ברשת החברתית אקס (טוויטר) הגר שיזף, ברשת החברתית אינסטגרם הגר שיזף, ברשת החברתית LinkedIn מיכל צורן, ‏הגר שיזף היא עיתונאית שמוכיחה שמה שאומרים על דור ה־Y אינו נכון, באתר "Time Out ישראל", 4 בנובמבר 2019 אלעד מן, זה עצוב מאוד ומורגש בעיקר בדור של אחרי אוסלו, שאני חלק ממנו, שלא ידע את תוכניות הדו-קיום וחי בהפרדה בין האוכלוסיות, באתר העין השביעית, 12 ביולי 2020 אפגב-109 הגר שיזף משוחחת עם אריאל קלצ'קין בפודקאסט "ברדיו עם קלצ'קין" (אורך: 2:18:43) ציוץ של הגר שיזף ברשת החברתית אקס (טוויטר), 15 בספטמבר 2019 הגר שיזף, תעשיית הריגול הישראלית מסייעת לדיקטטורים בכל העולם לרדוף הומואים ומתנגדי משטר, באתר הארץ, 19 באוקטובר 2018 הגר שיזף, משרד הביטחון גייס את קק"ל לרכישת מאות דונמים של קרקע פרטית בגדה, באתר הארץ, 12 ביולי 2021 גור מגידו והגר שיזף, מסמכי קונגו: מזומנים הופקדו בחשבונות של גרטלר, מיליונים זרמו לבכירים בישראל, באתר TheMarker‏, 2 ביולי 2020 עידו דוד כהן, הגר שיזף ויוסי אלי בין זוכי פרס המכון הישראלי לעיתונות, באתר הארץ, 15 בינואר 2024
דיאק

האם התכוונתם ל... אנדריה דיאק – פרטיזן יוגוסלבי לאסלו דיאק – פושע מלחמה הונגרי למין דיאק – כדורגלן סנגלי פאל דיאק – רופא ורדיולוג הונגרי פרנץ דיאק – מדינאי הונגרי פרנץ דיאק (כדורגלן) – כדורגלן הונגרי דואק דיק